OpenLLM-France/wikimedia huggingface dataset:
# Llibertat d'associació

El dret a la llibertat d'associació és el dret individual a reunir-se amb altres persones i expressar, defensar i dedicar-se de forma col·lectiva interessos o causes comunes. El dret a associar-se lliurement ha estat inclòs en diverses constitucions estatals i tractats de drets humans. Entre molts d'altres, la Declaració de Drets de la constitució dels Estats Units, la Carta Canadenca dels Drets i Llibertats i la Convenció Europea de Drets Humans.
En el sentit del dret a l'organització per part dels treballadors també està reconeguda a la Declaració Universal dels Drets Humans i les convencions de l'Organització Internacional del Treball, que especifiquen així mateix la protecció dels convenis col·lectius.
De vegades es fa servir el terme "llibertat d'associació" per evocar el sentit de llibertat d'assemblea. En particular, aquest darrer terme es fa servir en un context polític tot i que, depenent de qui el faci servir, el seu sentit pot anar estretament lligat. Històricament, no ha estat un dret reconegut fins dates força properes en el temps. En el cas de França i Espanya, no fou reconeguts fins a les darreries del segle xix, en el qual es va atorgar protagonisme a les llibertats mercantils abans que no pas la d'associació. La Revolució Francesa no l'inclogué per tal de no fomentar entitats que es poguessin interpretar de manera separada entre l'individu i l'Estat. Actualment és una llibertat reconeguda internacionalment i recollida a la Declaració Universal dels Drets Humans, si bé alguns països fan servir una formulació negativa en la seva descripció.
Actualment, a Espanya està reconegut en l'article 22 de la Constitució espanyola de 1978, si bé en són excloses les instàncies de grups que persegueixen finalitats considerades delictives o que fan servir mitjans il·legals, alhora que són prohibides les associacions secretes i els grups paramilitars. Les associacions han d'estar inscrites en un registre a efectes de publicitat.

## Referències

* 1 2 «Llibertat d'associació». Gran Enciclopèdia Catalana. Barcelona: Grup Enciclopèdia Catalana.
* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 641. ISBN 84-930048-0-4.
# Ianbruceïta

La ianbruceïta és un mineral de la classe dels arsenats. Rep el seu nom de Ian Bruce (1969), el promotor inicial de la recent reobertura de la mina de Tsumeb per al col·leccionisme de minerals, que ha fet contribucions significatives a les col·leccions de minerals de molts dels principals museus del món a través de les seves activitats professionals.

## Característiques

La ianbruceïta és un arsenat de fórmula química [Zn₂(OH)(H₂O)(AsO₄)](H₂O)₂. Va ser aprovada com a espècie vàlida per l'Associació Mineralògica Internacional l'any 2011. Cristal·litza en el sistema monoclínic. Es troba en forma d'escates fines i cristalls en forma de plaques còniques de fins a 80 micres de llarg. La seva duresa a l'escala de Mohs és 1, sent un mineral molt tou.
Segons la classificació de Nickel-Strunz, la ianbruceïta pertany a «08.DA: Fosfats, etc, amb cations petits (i ocasionalment, grans)» juntament amb els següents minerals: bearsita, moraesita, roscherita, zanazziïta, greifensteinita, atencioïta, ruifrancoïta, guimarãesita, footemineïta, uralolita, weinebeneïta, tiptopita, veszelyita, kipushita, philipsburgita, spencerita i glucina.

## Formació i jaciments

Va ser descoberta a la mina Tsumeb, a la regió d'Otjikoto, a Namíbia. També ha estat descrita a Caldbeck Fells (Cúmbria, Anglaterra). Sol trobar-se associada a altres minerals com: leiteïta, köttigita, legrandita i adamita.

## Referències

* ↑ «Ianbruceite» (en anglès). Mindat. [Consulta: 21 agost 2016].
# Pontinus accraensis

Pontinus accraensis és una espècie de peix pertanyent a la família dels escorpènids.

## Descripció

* Fa 40 cm de llargària màxima.

## Hàbitat

És un peix marí, demersal i de clima tropical que viu entre 54-450 m de fondària.

## Distribució geogràfica

Es troba a l'Atlàntic oriental: des de Mauritània fins a Cabinda (Angola).

## Observacions

És inofensiu per als humans.

## Referències

* ↑ Poey, F., 1858-1861. Memorias sobra la historia natural de la Isla de Cuba, acompañadas de sumarios Latinos y extractos en Francés. Vol. 2. L'Havana. Mem. Hist. Nat. Cuba v. 2. 1-96 (1858), 97-336 (1860), 337-442.
* ↑ uBio (anglès)
* ↑ Norman, J. R., 1935. Coast fishes. Part I. The South Atlantic. Discovery Reports v. 12: 1-58.
* ↑ The Taxonomicon (anglès)
* 1 2 3 4 FishBase (anglès)
* ↑ Schneider, W., 1990. FAO species identification sheets for fishery purposes. Field guide to the commercial marine resources of the Gulf of Guinea. Prepared and published with the support of the FAO Regional Office for Africa. FAO, Roma. 268 p.
* ↑ Sanches, J.G., 1991. Catálogo dos principais peixes marinhos da República de Guiné-Bissau. Publicações avulsas do I.N.I.P. Núm. 16. 429 p.
* ↑ Afonso, P., F.M. Porteiro, R.S. Santos, J.P. Barreiros, J. Worms i P. Wirtz, 1999. Coastal marine fishes of São Tomé Island (Gulf of Guinea). Arquipélago 17(A):65-92.
* ↑ Bianchi, G., 1986. Fichas FAO de identifaçao de espécies para propósitos comerciais. Guia de campo para as espécies comerciais marinhas e de águas salobras de Angola. Preparado com o apoio da NORAD e da FAO (FIRM) Programa Regular, FAO, Roma, Itàlia. 184 p.
* ↑ Eschmeyer, W.N. i L.J. Dempster, 1990. Scorpaenidae. p. 665-679. A: J.C. Quero, J.C. Hureau, C. Karrer, A. Post i L. Saldanha (eds.). Check-list of the fishes of the eastern tropical Atlantic (CLOFETA). JNICT, Lisboa; SEI, París; i UNESCO, París. Vol. 2.
* ↑ Frade, F. i F.C. Costa, 1956. Investigações sobre os peixes de superfície e a pesca nas ilhas de São Tomé e do Príncipe. Conferência Internacional dos Africanistas Ocidentais, 6a. sessió, São Tomé, Communicações 4:152-175.
* ↑ López-Abellán, L.J. i E. de Cárdenas, 1990. Resultados de la campaña de prospección pesquera de los stocks de crustáceos en aguas de la República de Angola 'Angola 8903'. Madrid: Inf. Téc. Inst. Esp. Oceanogr. Núm. 89. 140 p.
* ↑ Reiner, F., 1996. Catálogo dos peixes do Arquipélago de Cabo Verde. Publicações avulsas do IPIMAR Núm. 2. 339 p.
* ↑ Zannou, L.H., 1985. Liste de quelques espèces animales des eaux marines de la République populaire du Benin. Projet des Pêche Maritime Artisanale. Direction des Pêches, Cotonou, Benín.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Emigració il·legal

El terme emigració il·legal s'aplica quan una persona que es desplaça a través de les fronteres d'una nació o estat ho
fa violant les lleis d'emigració. Per exemple, una persona pot anar a l'estranger legalment i negar-se a tornar quan el país d'origen ho exigeix.
Rússia va implementar restriccions a l'emigració dos mesos després de la Revolució Russa de 1917, que va comportar la prohibició de l'emigració en les diferents Repúbliques Socialistes de la Unió Soviètica. Després de la creació del Bloc de l'Est que agrupava als països ocupats per la Unió Soviètica durant la Segona Guerra Mundial, aquests països del Bloc van instituir restriccions a l'emigració semblants a les de la Unió Soviètica. Després de la construcció del Mur de Berlín el 1961, l'emigració de l'est alemany cap a l'oest es va aturar en gran part, excepte per raons de migració ètnica, encara que van tenir lloc uns milers d'intents d'escapar de la República Democràtica Alemanya, inclosos els casos per la deserció dels guàrdies de fronteres. Generalment, la fugida de qualsevol ciutadà era considerada com a deserció. Corea del Nord també controla d'una manera molt estricta l'emigració.
Els casos especials, quan algú fuig d'un país com a refugiat que escapa perquè és perseguit, o perquè ha comès un delicte i tracta d'evitar el seu processament. Però, com a immigrant il·legal es pot obligarla persona a retornar al seu país i, com a criminal, pot enfrontar-se a l'extradició o l'enjudiciament en l'altre país. La postura de les Nacions Unides és que la llibertat d'emigrar és un dret humà, que forma part del dret a la llibertat de circulació. Segons la Declaració Universal dels Drets Humans: "Tota persona té dret a sortir de qualsevol país, àdhuc el propi, i a retornar-hi".

## Referències

* ↑ Corea del Nord: Amnistia (anglès)
* ↑ Declaració Universal dels Drets Humans
# Lindgrenita

La lindgrenita és un mineral de la classe dels sulfats. Va rebre aquest nom l'any 1935 per Charles Palache en honor de Waldemar Lindgren (1860-1939), geòleg suec-nord-americà, professor al Massachusetts Institute of Technology.

## Característiques

La lindgrenita és un sulfat de fórmula química Cu₃(MoO₄)₂(OH)₂. Cristal·litza en el sistema monoclínic. Els cristalls són tabulars o en forma de plaques en {010}, de fins a 2 centímetres, mostrant {010}. Poden ser estriats paral·lels a [001], mostrant formes {100}, {021} i altres; poques vegades és acicular, al llarg de [101] amb els contorns quadrats. Es troba també en crostes o massiva. La seva duresa a l'escala de Mohs és 4,5.
Segons la classificació de Nickel-Strunz, la lindgrenita pertany a «07.GB - Molibdats, wolframats i niobats, amb anions addicionals i/o H₂O» juntament amb els següents minerals: szenicsita, cuprotungstita, UM1999-38-WO:CrV, fil·lotungstita, rankachita, ferrimolibdita, anthoinita, mpororoïta, obradovicita-KCu, mendozavilita-NaFe, paramendozavilita i tancaïta-(Ce).

## Formació i jaciments

És un mineral secundari rar que es troba a les zones oxidades dels dipòsits de coure que contenen molibdè. Sol trobar-se associada a altres minerals com: antlerita, molibdenita, powel·lita, brochantita, crisocol·la, òxids de ferro i quars. Va ser descoberta l'any 1935 a la mina Chuquicamata, al districte de Chuquicamata, a Calama (Regió d'Antofagasta, Xile).

## Referències

* ↑ «Lindgrenite» (en anglès). Mindat. [Consulta: 4 juliol 2016].
* 1 2 «Lindgrenite» (en anglès). Handbook of Mineralogy. [Consulta: 4 juliol 2016].
# Robert Brell i Parladé

Robert Brell i Parladé (Madrid, 31 de març de 1936) és un advocat i polític català, darrer governador civil de Girona i primer subdelegat del govern a Girona fins a la seva jubilació el 2004.
Nasqué a Madrid, fill del funcionari i recaptador d'impostos Josep Brell, originari de Móra d'Ebre, i de la barcelonina Dionísia Parladé. En esclatar la guerra civil espanyola es va traslladar a Móra d'Ebre amb la seva família, i després a Girona, on el seu pare treballava com a recaptador d'impostos. El 1961 es va llicenciar en dret a la Universitat de Barcelona i el 1962 va ingressar a FET y de las JONS i el 1963 ingressà com a advocat a la Diputació i ha estat cap de l'assessoria jurídica de la Diputació de Girona. De 1964 a 1966 fou delegat provincial d'Organitzacions del Movimiento, de 1966 a 1970 delegat provincial d'Associacions del Movimiento i de 1970 a 1971 delegat provincial de família. El 1967 fou guardonat amb l'Orde de Cisneros i ha estat secretari del Col·legi d'Advocats de Girona.
El 1986 va ingressar a Alianza Popular, després Partido Popular, amb el que fou escollit regidor i cap de grup municipal a l'ajuntament de Girona a les eleccions municipals espanyoles de 1991 i 1995 Va deixar el càrrec el juny de 1996 quan fou nomenat governador civil de la província de Girona, càrrec que fou substituït el 1997 pel de subdelegat del govern a Girona. Va ocupar el càrrec fins a la seva jubilació, el 26 de maig de 2004.

## Referències

* ↑ Robert Brell i Parladé Arxivat 2019-01-07 a Wayback Machine., l'últim governador civil de Girona, Revista de Girona, setembre de 20204
* ↑ Brell Parladé, Robert al web de l'Ajuntament de Girona
* ↑ El subdelegado del Gobierno en Girona se jubila antes de ser reemplazado, El País, 14 d'abril de 2004
* ↑ Resolución de 28 de abril de 2004, de la Delegación del Gobierno en la Comunidad Autónoma de Cataluña, por la que se dispone el cese de don Roberto Brell Parladé como Subdelegado del Gobierno en Girona
# Agència d'Inversió i Desenvolupament de Letònia

L'agència d'Inversió i Desenvolupament de Letònia (LIAA) és una agència del govern de Letònia, amb seu a Riga, encarregada de promoure el desenvolupament de negocis al país, en facilitar el creixement de la inversió estrangera i augmentar la competitivitat dels empresaris letons als mercats nacionals i estrangers. LIAA també administra els Fons estructurals de la Unió Europea per a fomentar l'activitat empresarial i la formació de noves empreses. L'agència està supervisada pel Ministeri d'Economia de Letònia.

## Història

L'agència es va fundar el 7 de setembre de 1993, pel Ministeri d'Economia de Letònia. Va ser originàriament coneguda com l'«Agència de Desenvolupament de Letònia», però es va reorganitzar en l'Agència d'Inversió i Desenvolupament de Letònia (en letó:Latvijas investīciju un attīstības aģentūra) el 2004. A les últimes dues dècades el nombre d'empleats a LIAA ha crescut de 10 a més de 200.

## Referències

* ↑ «Activities. LIAA serves as a one-stop-shop for foreign investors and buyers offering a broad range of services. Investment Facilitation» (en anglès). [Consulta: 28 abril 2015].
* ↑ «Ekonomiscas ministrijas». Arxivat de l'original el 2012-08-28. [Consulta: 28 abril 2015].
* ↑ «Organisation» (en anglès). [Consulta: 28 abril 2015].

## Vegeu també

* Economia de Letònia

## Enllaços externs

* Web oficial (anglès)
# International Music Score Library Project

L'International Music Score Library Project (IMSLP) o Projecte Internacional per una Biblioteca de Partitures Musicals és un projecte en tecnologia wiki amb la finalitat de crear una biblioteca virtual de partitures musicals de domini públic. També pretén incloure les obres de compositors actuals que desitgen compartir les seves creacions musicals de manera lliure i gratuïta, és a dir, a partir de llicències de Creative Commons o cedint els seus drets d'autor.
És un projecte similar a Mutopia, amb la diferència que la política de Mutopia consisteix a reescriure les partitures, la qual cosa produeix un creixement lent de la biblioteca, mentre que IMSLP accepta partitures escanejades.
El projecte va ser iniciat per un estudiant de músic, Edward W. Guo, aleshores al New England Conservatory of Music. Va començar a funcionar el 16 de febrer de 2006 i ja compta amb versions en anglès, alemany, català, coreà, danès, francès, espanyol, grec, neerlandès, italià, portuguès, rus, suec, turc i xinès. Un dels principals objectius de l'IMSLP en aquests moments és la incorporació de les obres completes de J. S. Bach en l'edició Bach-Gesellschaft Ausgabe (1851-1899).

## Tancament i reobertura

Des del 19 d'octubre de 2007 la pàgina resta tancada degut a l'amenaça d'emprendre accions legals per part de Universal Edition. L'estudiant Edward Guo, administrador i creador del projecte, en no poder assumir les despeses que el procés demanaria, decideix el tancament del wiki. Els forums, per la seva part, continuen actius. El 2 de novembre de 2007, Michael Geist, un prominent professor canadenc de copyright, va escriure un article a la BBC on parlava de les especificitats i les conseqüències més àmplies d'aquest cas. Considerava que aquest cas era enormement important des de la perspectiva del domini públic.
L'IMSLP-Biblioteca Musical Petrucci ha tornat a estar operatiu en línia des del 30 de juny de 2008.

## Referències

* ↑ Geist, Michael «Music copyright in the spotlight». BBC News, 02-11-2007 [Consulta: 19 juliol 2015].

## Enllaços externs

* Web del IMSLP- Biblioteca musical Petrucci
* Llista de compositors catalans a l'IMSLP
* Web del Projecte Mutopia (en anglès)
# Emil & Ida i Lönneberga

Emil & Ida i Lönneberga (Les malifetes de l'Emil en català) és una pel·lícula animada sueca sobre els llibres d'Astrid Lindgren d'Emil i Lönneberga. Va ser estrenada als cinemes de Suècia el 25 de desembre de 2013.

## Repartiment

* Gustav Föghner: Emil Svensson
* Tilda Ramde: Ida Svensson
* Allan Svensson: Anton Svensson
* Elisabet Carlsson: Alma Svensson
* Lindy Larsson: Alfred
* Rebecka Teper: Lina
* Siw Carlsson: Krösa-Maja
* EwaMaria Roos: prostinnan
* Astrid Lindgren: narradora

## Referències

* ↑ «Emil & Ida i Lönneberga». Swedish Film Database, 2013.
# Llibertat daurada

La llibertat daurada és el nom que va rebre el sistema polític de la Confederació de Polònia i Lituània des de 1569, quan es va establir la Unió de Lublin. Estava articulat entorn al poder dels szlachta o nobles locals. Aquests tenien dret a escollir el rei que liderés el país i a establir els límits del seu domini. Concretament, el monarca havia de retre comptes a un parlament oligàrquic de nobles que podien vetar mesures que els afectessin directament com canvis en el règim fiscal o fins i tot deposar el rei si aquest persistia a aplicar-les. El sistema també garantia la llibertat religiosa i una àmplia autonomia regional (tot i que amb una clara hegemonia dels territoris polonesos). El lema que resumia la llibertat daurada era "l'estat és una república sota la presidència del Rei", articulat per Jan Zamoyski. Aquest règim s'oposava al centralisme dels països europeus de l'època i va ser àmpliament contestat, tant pels veïns com per les classes populars, sense gairebé drets, però va servir de model per a iniciatives democràtiques i confederals posteriors.

## Referències

* ↑ History of Western Public Law: Between Nation and State (en anglès), 2014. ISBN 331911803X.
# Agro-Chemical FC

L'Agro-Chemical FC és un club de futbol kenyà de la ciutat de Muhoroni. Juga al Campionat de Kenya de Futbol, el més important del país. Juga els seus partits al Muhoroni Stadium.
L'any 2005 assolí l'ascens a la Kenyan Premier League. Al final del 2009 descendí a la FKL Nationwide League.

## Referències

* ↑ KPL website Arxivat 16 November 2009$^{[Datemismatch]}$ a Wayback Machine.
* ↑ Kenyan Premier League, Nov 21, 2009: Red Berets escape on final day as Bandari bow out
# Hornsey College of Art

Hornsey College of Art (aka Hornsey School of Art) és un antic col·legi situat a Crouch End al districte londinenc de Haringeyn, Anglaterra. Es va fundar el 1880, va esdevenir el Hornsey College of Arts and Crafts el 1955 i posteriorment va passar a formar part de la Middlesex University.

## Alumnes i professors notables

* Martin Aynscomb-Harris, artist
* John Webster, Advertising executive
* Stuart Brisley, artist and teacher
* Michael Casson, potter
* Michelle Cartlidge, writer and illustrator
* Ray Davies, musician
* Lynsey De Paul, artist and singer-songwriter
* Roger Glover, musician
* Ted Dicks, composer
* Mike Barson, musician
* Les Edwards, illustrator
* Robert Fuest, film director
* James Herbert, novelist
* Adrian Hill, artist and broadcaster
* Ken Howard, artist
* Allen Jones, artist
* Anish Kapoor, artist
* Ken Kiff, artist
* Bryan Kneale, artist
* Langlands and Bell, artists
* Neville Brody, typographer, art director and graphic designer
* Dante Leonelli, artist
* John Napier, theatre designer
* Paul Neagu, sculptor, performance artist
* Hallsteinn Sigurðsson, Icelandic sculptor and visual artist
* Stanley Warren, art teacher, author of the Changi Murals as a Japanese prisoner of war
* Eric Watson, photographer
* Richard Wentworth, artist
* Richard Wilson, sculptor
* Theresa Wiseman, footballer and animator
* The Raincoats, rock band, members Gina Birch and Ana da Silva
* Marksteen Adamson - Former Global Creative Director of Interbrand. Director of ArthurHorneSteenAdamson
# Saint-Malon-sur-Mel

Saint-Malon-sur-Mel (en bretó Sant-Malon, en gal·ló Saent-Méha) és un municipi francès, situat a la regió de Bretanya, al departament d'Ille i Vilaine. L'any 2006 tenia 527 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 464 | 554 | 492 | 449 | 447 | 447 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Marcel Cœurdray | |
# Plou Com Mai

Plou Com Mai és un grup de música en català, procedent de Llorenç del Penedès, que s'enquadra dins d'un estil pop rock. Van guanyar la setena edició del concurs Ebre Musik 2008.
L'any 2009 van publicar el seu tercer àlbum, Vitamina P. Plou Com Mai va guanyar el Concurs de música del Vendrell Track en la seva edició del 2010, en detriment de les bandes Ego i Un Nombre Bonito. El premi inclou una gravació en estudi amb la producció de Jesús Rovira i Costas de (Lax'n'Busto), el disseny i la maquetació del disc, el que va conduir a l'edició del disc Òxid a finals del 2012.

## Referències

* ↑ «El grup de Llorenç del Penedès Plou Com Mai guanya el concurs Ebre Musik 2008». El Punt, 04-02-2009 [Consulta: 26 juliol 2009].
* ↑ «Plou com Mai guanya el concurs Track 2010». El Penedès Digital, 30-07-2010. Arxivat de l'original el 2010-08-11 [Consulta: 22 agost 2010]. Arxivat 2010-08-11 a Wayback Machine.
* ↑ «El grup Plou com Mai guanya el concurs Track». El Punt, 29-07-2010, pàg. 48.
* ↑ «Plou Com Mai publiquen 'Òxid'». Enderrock, 17-01-2013.
# Emiko Kubo

Emiko Kubo (久保 恵美子, 28 de desembre de 1966) és una exfutbolista japonesa.

## Selecció del Japó

Va debutar amb la selecció del Japó el 1981. Va disputar 4 partits amb la selecció del Japó.

## Estadístiques

Selecció del Japó :
| Anys | Partits | Gols |
| 1981 | 1 | 0 |
| 1982 | 0 | 0 |
| 1983 | 0 | 0 |
| 1984 | 3 | 0 |
| Total | 4 | 0 |

## Referències

* ↑ Japan Football Association(japonès)
# Reial Acadèmia Sueca de Ciències

La Reial Acadèmia Sueca de les Ciències (en suec Kungliga Vetenskapsakademien), la va fundar el 1739 el rei Frederic I de Suècia i és una de les Acadèmies Reials de Suècia. L'Acadèmia és una organització independent, les actuacions de la qual estan encaminades a promoure les ciències, especialment les ciències naturals i les matemàtiques. Els comitès de l'Acadèmia també actuen com a tribunal de selecció per al Premi Nobel en Física, Química i el de Ciències Econòmiques.

## Membres

* Carl Johan Schönherr (1752-1848)
* Charles De Geer (1720-1778)
* Albert Victor Bäcklund (1845-1922)
* Carl Stål (1833-1877), entomòleg
* Anders Wiman (1865-1959), matemàtic

## Enllaços externs

* Reial Acadèmia Sueca de Ciències - Lloc web oficial
# Acrobates

Acrobates és un gènere de marsupials diprotodonts de la família dels acrobàtids. Durant molt de temps fou considerat un tàxon monotípic, amb el pòssum pigmeu acròbata com a única espècie, però a la dècada del 2010 en fou separat el pòssum pigmeu de De Vis (A. frontalis), fins aleshores considerat una subespècie, i el 2023 en foren descrites dues espècies extintes: A. magicus, del Miocè inferior, i A. pettitorum, del Miocè mitjà. Tant les espècies vivents com les extintes són endèmiques d'Austràlia. Les vivents es troben boscos oberts, mentre que les extintes vivien en boscos espessos.

## Referències

* ↑ Fabian et al., 2023, p. 8.
* ↑ «Acrobates frontalis (De Vis, 1887)» (en anglès). TreatmentBank, 2021. [Consulta: 31 octubre 2023].
* ↑ Fabian et al., 2023, p. 15.

## Bibliografia

* Fabian, P. R.; Archer, M.; Hand, S. J.; Beck, R. M. D. «First known extinct feathertail possums (Acrobatidae, Marsupialia): palaeobiodiversity, phylogenetics, palaeoecology and palaeogeography» (en anglès). Alcheringa: An Australasian Journal of Palaeontology, 2023. DOI: 10.1080/03115518.2023.2242439.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :